Ամադու Օնանա

**Ամադու Զենդ Ժորժ Բա Մվոմ Օնանա** (, ), բելգիացի ֆուտբոլիստ։ Հանդես է գալիս հենակետային կիսապաշտպանի դիրքում։ «Էվերթոն» ակումբի և Բելգիայի ազգային հավաքականի խաղացող։

## Վաղ տարիներ
Ամադու Օնանան ծնվել է Դակարում և 2-3 տարեկանում ֆուտբոլ է սկսել խաղալ Սենեգալի մայրաքաղաքի փողոցներում։ 11 տարեկանում սկսել է սովորել Բրյուսելի «Անդերլեխտի» ակադեմիայում. Բելգիայում ապրում էր ֆուտբոլիստի հայրը, ում նա հաճախ էր այցելում, սակայն Օնանաի մշտական բնակության վայրը դեռ Դակարն էր, ինչը խոչընդոտ էր «Անդերլեխտում» կարիերայի զարգացման համար։ 2013 թվականին տեղափոխվել է «ՌՈՒՍ Բրյուսել» ակումբ, իսկ ևս երկու տարի անց՝ «Զյուլտե-Վարեգեմ»։ Մինչև 15 տարեկանը զբաղվել է նաև բասկետբոլով, սակայն ավելի ուշ ընտրել է ֆուտբոլը։

2017 թվականի ամռանը միացել է գերմանական «Հոֆենհայմ» ակումբին, որտեղ հանդես է եկել նախ մինչև 17 տարեկանների, ապա մինչև 19 տարեկանների թիմում։

## Ակումբային կարիերա
### «Համբուրգ»
2020 թվականի ձմռանը Օնանան ազատ գործակալի կարգավիճակով տեղափոխվել է գերմանական մեկ այլ ակումբ՝ «Համբուրգ», որի հետ կնքել է իր առաջին պրոֆեսիոնալ պայմանագիրը մինչև 2024 թվականը։

Նոր ակումբում իր նորամուտը նշել է 2020 թվականի սեպտեմբերի 14-ին՝ փոխարինման դուրս գալով Գերմանիայի գավաթի՝ Դրեզդենի «Դինամոյի» դեմ խաղում (1:4) 60-րդ րոպեին։ Օնանան գոլի հեղինակ է դարձել 89-րդ րոպեին, որը միակն էր «Համբուրգի» համար այդ խաղում։ 2020/21 մրցաշրջանում արագ կարողացավ տեղ գրավել «Համբուրգի» հիմնական կազմում և դարձավ մրցաշրջանի բացումներից մեկը երկրորդ Բունդեսլիգայում։

### «Լիլ»
2021 թվականի օգոստոսի 5-ին Օնանան տեղափոխվեց ֆրանսիական «Լիլ», որն այդ ժամանակ Ֆրանսիայի գործող չեմպիոնն էր։ ԶԼՄ-ները հայտնում են, որ կիսապաշտպանի տրանսֆերի արժեքը կազմել է 9 մլն եվրո։ Ֆուտբոլիստը ակումբի հետ պայմանագիր է կնքել մինչև 2026 թվականը։
thumb|upright=0.8|Ամադու Օնանան թիմակիցների հետ «Զալցբուրգի» դեմ խաղում, 2021 թվականի սեպտեմբերի 29
«Լիլի» կազմում իր նորամուտը նշել է 2021 թվականի օգոստոսի 14-ին Ֆրանսիայի առաջնության «Նիցայի» դեմ խաղում (0:4)՝ Յուսուֆ Յազջիի փոխարեն փոխարինման դուրս գալով 65-րդ րոպեին։ 2021 թվականի սեպտեմբերի 14-ին կայացավ ֆուտբոլիստի նորամուտը Չեմպիոնների լիգայում։ Դա տեղի է ունեցել «Վոլֆսբուրգի» դեմ խաղում, երբ Օնանան Հանդիպման 83-րդ րոպեին փոխարինման է դուրս եկել Շեկեին։ 2022 թվականի մարտի 19-ին «Լիլի» կազմում խփել է իր առաջին գոլը «Նանտի» դեմ հաղթական խաղում (1:0)։ Ընդհանուր առմամբ, 2021/22 մրցաշրջանում Ֆրանսիայի առաջնությունում մասնակցել է 32 հանդիպման. ֆուտբոլիստը հիմնականում փոխարինման է դուրս եկել խաղերի ընթացքում, սակայն մրցաշրջանի ավարտին սկսել է ավելի հաճախ հայտնվել թիմի մեկնարկային կազմում։

### «Էվերթոն»
2022 թվականի օգոստոսի 9-ին Ամադու Օնանաի տեղափոխության մասին պաշտոնապես հայտարարել է անգլիական «Էվերթոն» ֆուտբոլային ակումբը։ Ֆուտբոլիստը նոր ակումբի հետ պայմանագիր է կնքել մինչև 2027 թվականը և ընտրել 8-րդ խաղային համարը։ Գործարքի գումարը պաշտոնապես չի հայտարարվել։ Ըստ ԶԼՄ-ների, առանց հաշվի առնելու հնարավոր բոնուսները, կիսապաշտպանի տեղափոխությունը մերսիսայդյան ակումբին արժեցել է մոտ 30 մլն եվրո։

Տրանսֆերից արդեն 4 օր անց Օնանան նորամուտը նշեց Պրեմիեր լիգայի 2-րդ տուրում՝ փոխարինման դուրս գալով 81-րդ րոպեին 1:0 հաշվի ժամանակ՝ հօգուտ «Աստոն Վիլլայի»։ Նա փոխարինեց Դեմարայ Գրեին։ Նրա դուրս գալուց հետո երկու թիմերն էլ մեկական գնդակ խփեցին։ Վերջնական հաշիվը 2:1 էր՝ հօգուտ «Վիլլայի»։ Չնայած նրան, որ Օնանան խաղադաշտում էր ընդամենը 9 րոպե, նա շատ ակտիվ էր։ «Աստոն Վիլլայի» երկրորդ գոլը խփվեց դաշտի կենտրոնում կրած պարտությունից հետո, սակայն հենց տուգանային հրապարակ անցնելուց և գնդակն արձակելուց հետո Լյուկա Դինը գնդակը կտրեց սեփական դարպասին՝ «նվիրելով» «Էվերթոնին» մրցաշրջանի առաջին գոլը։ Օգոստոսի 23-ին Օնանան առաջին անգամ դուրս է եկել «իրիսոկի» մեկնարկային կազմում, նա Անգլիայի լիգայի գավաթի խաղարկությունում լիարժեք խաղ է անցկացրել «Ֆլիտվուդ Թաունի» դեմ։ 4 օր անց նա նաև առաջին անգամ հայտնվեց թիմի հիմնական կազմում «Բրենտֆորդի» դեմ Պրեմիեր լիգայի խաղին։

2023 թվականի հունվարի 14-ին Օնանան խփեց իր առաջին գոլը «Էվերթոնի» կազմում «Սաութհեմփթոնի» դեմ Պրեմիեր լիգայի խաղում։ Այդ գոլը «իրիսկայի» համար միակն էր խաղում, իսկ թիմն ի վերջո պարտվեց։

## Կարիերան հավաքականում
Ամադու Օնանան հանդես է եկել Բելգիայի մինչև 17, 18, 19, ինչպես նաև մինչև 21 տարեկանների երիտասարդական հավաքականներում։ 2022 թվականի մայիսի 18-ին հրավիրվել է Բելգիայի հիմնական հավաքական՝ մասնակցելու Նիդերլանդների, Լեհաստանի և Ուելսի հավաքականների դեմ Ազգերի լիգայի խաղերին։ 2022 թվականի հունիսի 3-ին Հոլանդիայի դեմ խաղում կայացավ կիսապաշտպանի նորամուտը ազգային թիմի կազմում։

2022 թվականի նոյեմբերի 10-ին ընդգրկվել է Բելգիայի հավաքականի պաշտոնական հայտացուցակում՝ Կատարում կայանալիք 2022 թվականի աշխարհի առաջնության խաղերին մասնակցելու համար։ Նոյեմբերի 23-ին նորամուտը նշել է աշխարհի առաջնությունում՝ փոխարինման դուրս գալով Կանադայի հավաքականի դեմ խմբային փուլի առաջին տուրի խաղի ընդմիջմանը (1:0)։

## Ելույթների վիճակագրություն
### Ակումբային

### Միջազգային
*2024 թվականի հունիսի 26-ի դրությամբ*

### Հանդիպումներ հավաքականում

**Ընդհանուր՝ 16 խաղ / 0 գոլ, 9 հաղթանակ, 3 ոչ-ոքի, 4 պարտություն:**

## Ծանոթագրություններ

## Արտաքին հղումներ
* Профиль футболиста на официальном сайте «Эвертона»
 
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ